કેટલાક નમૂના જોઈએ. ઈતિહાસમાં જહાંગીરનાં સંસ્મરણોમાં ઉલ્લેખ છે કે તેમણે ત્રીસ ગજ લાંબી ન્યાયની સાંકળ મૂકાવડાવી હતી, જેને સાઠ ઘંટડીઓ લાગેલી હતી. તેથી ન્યાય ઝંખતી કોઈ પણ વ્યક્તિ તેને ખખડાવીને સત્તાધીશોનું ધ્યાન દોરી શકે. આ પ્રકરણને હટાવી લેવાની ભલામણ કરવામાં આવી છે. મોગલ કાળના એક પ્રકરણમાં ઉલ્લેખ છે કે શાસકોનો લોકો તરફનો અભિગમ અતિશય ઉદાર હતો. તમામ મોગલ શાસકો ધર્મસ્થાનોના નિર્માણ તેમજ જાળવણી માટે અનુદાન આપતા. યુદ્ધ દરમ્યાન મંદીરો ધ્વસ્ત થયાં ત્યારે તેમની મરમ્મત માટે પછી અનુદાન આપવામાં આવ્યું હતું. ઈતિહાસના આ પ્રકરણને પણ રદ કરવાનું સૂચવવામાં આવ્યું છે.